section_heading: Oklop
paragraph_text: Tijelo i kupola AMX-10P borbenog oklopnog vozila napravljeni su od aluminijskih ploča koje su spojene varenjem. Aluminij je odabran kao materijal oklopa zbog svoje lakoće. Tako se postigla zadovoljavajuća razina oklopne zaštite i masa zadržala na prihvatljivoj razini. Tako ovaj oklop štiti posadu vozila od vatre lakog streljačkog naoružanja i krhotina granata. Ovaj se oklop dokazao dostatnim na bojištu zbog visoke uporabe protuoklopnih vođenih i nevođenih raketa s jakim kumulativnim bojnim glavama koje bez problema probijaju i puno deblji oklop od onoga na AMX-10P. Kao dodatnu pasivnu zaštitu mogu se postaviti dodatne ploče oklopa i eksplozivno-reaktivni oklop (skraćeno ERA). Vozilo je opremljeno s NBK sustavom zaštite koji se sastoji od opreme za zaštitu i NBK detektora.